b'\n_START_ARTICLE_\nMaja Ilini\xc4\x8dna Ry\xc5\xbeova\n_START_SECTION_\n\xc5\xbdivljenje in delo\n_START_PARAGRAPH_\nLeta 1952 je diplomirala na Filolo\xc5\xa1ki fakulteti Leningrajske dr\xc5\xbeavne univerze (zdaj Sankt Peterbur\xc5\xa1ka dr\xc5\xbeavna univerza). Leta 1973 je na In\xc5\xa1titutu za slavistiko in balkanistiko na Akademiji znanosti Sovjetske zveze (zdaj In\xc5\xa1titut slavisti\xc4\x8dnih \xc5\xa1tudij na Akademiji znanosti Ruske federacije) zagovarjala doktorsko disertacijo z naslovom Slovenska poezija iz konca 19. in za\xc4\x8detka 20. stoletja in ruska knji\xc5\xbeevnost. Od 1969 je bila \xc4\x8dlanica Matice Srbske, v okviru katere je sodelovala pri \xc5\xa1tevilnih raziskovalnih projektih. V letih 1952\xe2\x80\x931975 je delala na Leningrajskem oddelku In\xc5\xa1tituta za slavistiko in balkanistiko, med letoma 1975 in 1983 pa je bila zaposlena na In\xc5\xa1titutu za rusko knji\xc5\xbeevnost na Akademiji znanosti Sovjetske zveze . Preu\xc4\x8devala je poezijo in prozo slovenskih avtorjev 19. in 20. stoletja ter rusko-slovenske literarne stike. V ru\xc5\xa1\xc4\x8dino je prevedla \xc5\xa1tevilna dela, med katerimi so tudi Cankarjevi romani Hi\xc5\xa1a Marije Pomo\xc4\x8dnice, Martin Ka\xc4\x8dur in Tujci.'